**მასწავლებლის მომზადების საგანმანათლებლო პროგრამა**

**პროგრამის სტრუქტურა:**პროგრამის დასასრულებლად სტუდენტმა უნდა აითვისოს 60 კრედიტი (ECTS): 12 სავალდებულო სასწავლო კურსი (თითოეულის მოცულობა 5 კრედიტი (ECTS)). სავალდებულო სასწავლო კომპონენტიდან პირველსა და მეორე სემესტრში სასკოლო პრაქტიკისათვის გამოყოფილია 5-5 კრედიტი - ჯამში 10 კრედიტი. სავალდებულო სასწავლო კურსებიდან ერთი ეთმობა ინგლისური ენის სწავლების მეთოდიკას - შესაბამისად საგნის სწავლების სპეციფიკას ეთმობა 10 კრედიტი. მოცემული ცხრილი ნათლად ასახავს სასწავლო კურსების სემესტრულ განაწილებას:

|  |
| --- |
| სასწავლო კურსების სემესტრული განაწილება |
| # | **სასწავლო კურსის დასახელება** | **კურსის სტატუსი** | **ECTS** |
| სემესტრი I |
| 1 | სპეციალური განათლებადა ფსიქოლოგიური დახმარება სკოლაში | სავალდებულო | 5 |
| 2 | ზოგადი დიდაქტიკა | სავალდებულო | 5 |
| 3 | სწავლების პრინციპები და მეთოდები | სავალდებულო | 5 |
| 4 | ინგლისური ენის სწავლების დიდაქტიკა I | სავალდებულო | 5 |
| 5 | პედპრაქტიკა I[[1]](#footnote-1) | სავალდებულო | 5 |
| 6 | განათლების ფსიქოლოგიის შესავალი | სავალდებულო | 5 |
| სემესტრი II |
| 7 | განათლების ტექნოლოგიები და სასწავლო მასალების შემუშავება | სავალდებულო | 5 |
| 8 | გაკვეთილის ორგანიზება | სავალდებულო | 5 |
| 9 | სასწავლო პროცესის დაგეგმვა და შეფასება | სავალდებულო | 5 |
| 10 | ზოგადი განათლების სისტემის სამართლებრივი საფუძვლები, სტრუქტურადა სკოლის მენეჯმენტი | სავალდებულო | 5 |
| 11 | ინგლისური ენის სწავლების დიდაქტიკა II | სავალდებულო | 5 |
| 12 | პედპრაქტიკა II | სავალდებულო | 5 |

**პროგრამაზე დაშვების წინაპირობა:** მასწავლებლის მომზადების საგანმანათლებლო პროგრამაზე სტუდენტების ჩარიცხვა ხდება საქართველოს კანონმდებლობის შესაბამისად - მასწავლებლის მომზადების დამოუკიდებლად არსებულ საგანმანათლებლო პროგრამაზე დაიშვება შესაბამისი საგნის (ინგლისური ენა) ბაკალავრის აკადემიური ხარისხის მქონე ან მასთან გათანაბრებული აკადემიური ხარისხის მქონე პირი, რომელსაც საგნობრივი კომპეტენცია დადასტურებული აქვს შეფასებისა და გამოცდების ეროვნული ცენტრის მიერ ორგანიზებული გამოცდით[[2]](#footnote-2).

**საგანმანათლებლო პროგრამის მიზანი:** მასწავლებლის პროფესია მიეკუთვნება რეგულირებად პროფესიათა რიცხვს, რაც მიუთითებს, რომ კვალიფიციური მასწავლებლის მომზადება სახელმწიფოსა და განათლების სფეროს უმნიშვნელოვანეს პრიორიტეტთა რიცხვშია. სწორედ ამიტომ, მასწავლებლის მომზადების საგანმანათლებლო პროგრამის მიზნებთან და ამოცანებთან შესაბამისობას არეგულირებს მასწავლებლის პროფესიული სტანდარტი, ეროვნული საკვალიფიკაციო ჩარჩო და მოქმედი კანონმდებლობა.

საგანმანათლებლო პროგრამის მიზანია მოამზადოს ინგლისური ენი მაღალკვალიფიციური მასწავლებლები, რომელთაც გააჩნიათ თანამედროვე მოთხოვნებისა და სტანდარტების შესაბამისი ცოდნა და უნარ-ჩვევები, რაც უზრუნველყოფს მათ წარმატებით დასაქმებას ქართულ შრომის ბაზარზე და კონკურენტუნარიანობას საერთაშორისო შრომის ბაზარზე - საშუალო სკოლებში, ზოგადსაგანმანათლებლო დაწესებულებებში, ზოგადი განათლების საკითხებზე მომუშავე სახელმწიფო თუ არასამთავრობო ორგანიზაციებში.

**სწავლის შედეგი[[3]](#footnote-3):** მასწავლებლის მომზადების საგანმანათლებლო პროგრამის კურსდამთავრებულებს გამოუმუშავდებათ ქვემოთ მოყვანილი ზოგადი და დარგობრივი კომპეტენციები:

|  |  |
| --- | --- |
| **ცოდნა და გაცნობიერება** | * ინგლისური ენის ცოდნა, რომელიც ევროკავშირის მოთხოვნების მიხედვით (CEFR)შეესაბამება B2 დონეს;
* ზოგადი განათლების ეროვნული მიზნებისა და ამოცანების ცოდნა-გაცნობიერება;
* ზოგადი განათლების კანონმდებლობისა და მასწავლებლის პროფესიული სტანდარტის ცოდნა და გაცნობიერება;
* სწავლა-სწავლებისა და პედაგოგიურ-ფსიქოლოგიური თეორიების ცოდნა და მათი კრიტიკულად გაცნობიერება;
* სკოლაში ინგლისური ენის სწავლების მიზნებისა და ამოცანების ცოდნა-გაცნობიერება;
* განსხვავებული გონებრივი შესაძლებლობებისა და სპეციალური საჭიროებების მქონე მოსწავლეთა განათლების ძირითადი პრინციპების ცოდნა-გაცნობიერება;
* სასწავლო პროცესის დაგეგმვის, წარმართვისა და შეფასების ცოდნა-გაცნობიერება;
* საგნის სპეციფიკიდან გამომდინარე (ინგლისური ენა) მოსწავლეთა სამართლიანად და ობიექტურად შეფასების მოდელებისა და სისტემების შემუშავებისათვის აუცილებელი ცოდნა;
* უსაფრთხო, სამართლიანი, ჯანსაღი და წამახალისებელი სასწავლო გარემოს შესაქმნელად აუცილებელი ცოდნა, რაც ეფუძნება საქართველოს ზოგადი განათლების სისტემის სამართლებრივი საფუძვლების, სტრუქტურისა და პედაგოგიური პრინციპების ცოდნასა და ადამიანურ ღირებულებების პატივისცემას;
* განათლების სფეროსა და ინგლისური ენის სწავლების მეთოდური ტერმინოლოგიის ცოდნა და გაცნობიერება;
* ინგლისური ენის სწავლების მიზნებისა და ამოცანების ცოდნა-გაცნობიერება;
* ინგლისურ ენაზე წერილობით თუ ზეპირსიტყვიერადაზრის გადმოცემის სპეციფიკის ცოდნა, რომლის გამომუშავებას ხელს უწყობს პროგრამით შეთავაზებული სასწავლო კურსები;
* კომპიუტერული პროგრამებისა (ინტერნეტი, Microsoft Word, PowerPoint პრეზენტაცია) და პლატფორმების ცოდნა, რაც აუცილებელია, როგორც სასწავლო პროცესში, ასევე პროგრამის წარმატებით დასრულების შემდეგ სწავლების პრაქტიკაში გამოსაყენებლად, რათა მასწავლებელმა მოახერხოს სტუდენტზე ორიენტირებული საინტერესო და ინტერაქტიული გაკვეთილებისა ჩატარება.
 |
| **ცოდნის პრაქტიკაში გამოყენების უნარი** | * სასწავლო პროცესის ეროვნულის სასწავლო გეგმის მოთხოვნებისა და სკოლის ადგილობრივი კონტექსტის შესაბამისად ეფექტურად დაგეგმვისა და წარმართვის უნარი;
* მოსწავლეთა აკადემიური მოსწრების გაუმჯობესების მიზნით, საგნის სპეციფიკის გათვალისწინებით (ინგლისური ენა) სწავლებისა და შეფასების სხვადასხვა მეთოდისა და მიდგომის გამოყენების უნარი;
* სამართლიანი, უსაფრთხო და წამახალისებელი სასწავლო გარემოს შექმნის უნარი;
* სპეციალურ მასწავლებლებთან თანამშრომლობით განსხვავებული ინტელექტუალური შესაძლებლობებისა და სპეციალური საგანმანათლებლო საჭიროებების მქონე მოსწავლეთათვის სათანადო სასწავლო გარემოს შექმნისა და სასწავლო პროცესის მართვის უნარი;
* მოსწავლეზე ორიენტირებული სასწავლო გარემოს შექმნისა და სასწავლო პროცესის მართვის მიზნით სწავლისა და განვითარების თეორიების ყოველდღიურ პრაქტიკაში გამოყენების უნარი;
* ინდივიდუალური მოსწავლის საჭიროებების განსაზღვრისა და მათზე რეაგირების უნარი;
* მოსწავლეთა მოტივირების უნარი;
* მოსწავლეთა მოტივირებისა და მშობელთა საგანმანათლებლო-პედაგოგიურ საკითხებზე ცნობიერების ამაღლების გაზრდის მიზნით მოსწავლეებისა და მშობლებისათვის აუცილებელი პედაგოგიური კონსულტაციის გაწევის უნარი;
* ენობრივი კომპეტენცია, რომელიც ევროკავშირის მოთხოვნების მიხედვით (CEFR) შეესაბამება B2 დონეს და გულისხმობს ზოგად თუ სპეციფიურ კონტექსტში ინგლისური წერილობითი თუ ზეპირსიტყვიერი ენის გამოყენების უნარს;
* სტრუქტურულად გამართული წინადადებების მეშვეობით ინგლისურ ენაზე ლოგიკური ნარატივისა და დისკურსის ფორმირების უნარი;
* მოსწავლეთა კრიტიკული აზროვნების განვითარებისათვის აუცილებელი მეთოდოლოგიისა და მიდგომების შემუშავებისა და გაკვეთილზე გამოყენების უნარი;
* პროფესიული (განათლების სფეროს, ინგლისური ენის სწავლების მეთოდიკის) ტერმინოლოგიისა და ცნებების ვერბალურ დისკურსში, პრეზენტაციებსა და აკადემიურ კონტექსტში კომუნიკაციისას სათანადოდ გამოყენების უნარი.
 |
| **დასკვნის უნარი** | * საკუთარი პრაქტიკის კვლევის, ანალიზისა და შეფასების საფუძველზე პროფესიული განვითარების დაგეგმვისა და სწავლა-სწავლების პროცესის გაუმჯობესების სტრატეგიების ჩამოყალიბების უნარი;
* პროფესიული კონტექსტისა და სიტუაციების ანალიზის, მოსალოდნელი შედეგების განჭვრეტისა და გონივრული დასკვნების გაკეთების უნარი;
* პროფესიული სტანდარტებისა და მეთოდების გამოყენებით ინფორმაციისა თუ მონაცემების ინტერპრეტაციისა და ანალიზის უნარი;
* სწავლა-სწავლების თეორიების ანალიზისა და დასკვნის გაკეთების უნარი;
* შესწავლილ მასალაზე დაყრდნობით საკუთარი მოსაზრების არგუმენტირების უნარი;
* სასწავლო გეგმების (ინგლისური ენა) ანალიზისა და შეფასების უნარი;
* სწავლა-სწავლების შეფასებისა და ანალიზის უნარი;
* თანმიმდევრული მსჯელობისა და ანალიზის საფუძველზე დასკვნების გაკეთების უნარი;
* სხვათა მოსაზრებისა და არგუმენტების შეფასებისა და ამ შეფასებაზე დაყრდნობით საკუთარი პოზიციის ფორმირების უნარი.
 |
| **კომუნიკაციის უნარი** | * ფართო აუდიტორიის წინაშე საკუთარი აზრის მკაფიოდ ჩამოყალიბების, გამოხატვის, დასაბუთებისა და მსჯელობის უნარი;
* ინფორმაციის, მოსაზრებებისა და დასკვნების სპეციალისტებისა (კოლეგები) და არასპეციალისტებისათვის (მოსწავლეები, მშობლები და სხვა დაინტერესებული პირები) თანმიმდევრულად გადაცემისა და პრეზენტაციის უნარი;
* ინფორმაციის გადაცემისას (პრეზენტაციები, მოხსენებები) თუ სასწავლო პროცესშითანამედროვე საინფორმაციო საკომუნიკაციო ტექნოლოგიების ნაყოფიერად გამოყენების უნარი;
* ინგლისურ ენაზე, წერილობითი თუ ზეპირსიტყვიერი ფორმით, ფორმალურ (მაგ. სასკოლო საზოგადოების წარმომადგენლებთან, კოლეგებთან თუ განათლების სპეციალისტებთან კომუნიკაცია) თუ არაფორმალურ კონტექსტში (მშობლებთან, მოსწავლეებთან, საზოგადოების წარმომადგენლებთან თუ სხვა დაინტერესებულპირებთან კომუნიკაცია) აზრის ნათლად და თანმიმდევრულად გადმოცემის უნარი;
* ინტერაქტიული კომუნიკაციისათვის სათანადო გარემოს შექმნისა და ამგვარ კონტექსტში აუდიტორიის ჩართვის უნარი.
 |
| **სწავლის უნარი** | * სწავლის პროცესის თანმიმდევრულად დაგეგმვის უნარი;
* სასწავლო მასალების მოძიებისა და დროის რაციონალურად გადანაწილების უნარი;
* სწავლის პროცესის შექმნილი გარემოებების შესაბამისად ორგანიზების უნარი;
* მასალის დამახსოვრების სტრატეგიების შემუშავების უნარი;
* სწავლის პროცესში ერთ- და ორ-ენოვანი ლექსიკონების გამოყენების უნარ-ჩვევა;
* ჯგუფურად და ინდივიდუალურად ინფორმაციაზე მუშაობისა და შემეცნება-შეთვისების უნარი;
* საკუთარი მიზნებისა და ამოცანების შესაბამისად უწყვეტი პროფესიული განათლების დაგეგმვის უნარი;
* საკუთარი პედაგოგიური ცოდნისა და უნარების განვითარებისათვის საჭირო ღონისძიებების დაგეგმვისა და განხორციელების უნარი.
 |
| **ღირებულებები** | * მასწავლებლის პროფესიული ეთიკისა და კოდექსის შესაბამისად მოქმედება;
* მოსწავლეებში ზოგადსაკაცობრიო და ეროვნული ღირებულებების დამკვიდრება და განვითარება;
* ლოკალურ, ეროვნულ და საერთაშორისო დონეზე პროფესიული ფასეულობების გაზიარება და პრაქტიკაში რეალიზება;
* ახალი, პრაქტიკული და თეორიული ცოდნის მოპოვებისაკენ მისწრაფება ;
* აკადემიური პატიოსნება;
* თანამედროვე საზოგადოებისა და სახელმწიფოს ეთიკური და მორალური ღირებულებების პატივისცემა;
* ზოგად-საკაცობრიო ადამიანური ღირებულებების პატივისცემა;
* განათლების სფეროს მორალისა და ეთიკის პატივისცემა;
* პროფესიული ეთიკის ნორმების დაცვის აუცილებლობის გააზრება;
* ტოლერანტობა და განსხვავებული კულტურისა და ქცევის ნორმების პატივისცემა.
 |

**სწავლის შედეგების მიღწევის მეთოდები:** სასწავლო პროცესში გამოიყენება სწავლისა და სწავლების შემდეგი მეთოდები და აქტოვიბები:

* ლექცია
* სამუშაო ჯგუფში მუშაობა
* პრაქტიკული/ლაბორატორიული მუშაობა
* სემინარი
* დამოუკიდებელი მუშაობა
* პრეზენტაცია(ლექტორის მიერ)
* დემონსტრირება
* ინდუქცია
* დედუქცია
* ანალიზი
* სინთეზი
* შემთხვევების შესწავლა (case study)
* გონებრივი იერიში (brain storming)
* დისკუსია / დებატები
* პროექტი
* პრეზენტაცია (სტუდენტის / სტუდენტების მიერ)
* ელექტრონული საშუალებებით სწავლება
* პრობლემების გადაჭრა
* ჯგუფური მუშაობა
* ინდივიდუალური მუშაობა
* წიგნზე მუშაობა
* პრობლემაზე დაფუძნებული სწავლა
* პრეზენტაციის მომზადება
* პროექტის მომზადება
* საშიანო დავალების შესრულება

სწავლა/სწავლების პროცესში სტუდენტები იღებენ **ინდივიდუალურ** ან **ჯგუფურ კონსულტაციას.**

**სტუდენტის ცოდნის შეფასების სისტემა:** შეფასების მიზანია ხარისხობრივად განისაზღვროს სტუდენტის სწავლის შედეგები აკადემიური პროგრამის მიზნებთან და პარამეტრებთან მიმართებით.

სტუდენტის ცოდნის შეფასება ხორციელდება ზეპირი და/ან წერილობითი ფორმით. სტუდენტი ფასდება 100 ქულიანი სისტემით. საბოლოო შეფასება მოიცავს შუალედურ და დასკვნით შეფასებებს. შუალედური შეფასებები განისაზღვრება მაქსიმუმ 60 ქულით და დასკვნითი შეფასება - მაქსიმუმ 40 ქულით.

შეფასების სისტემა უშვებს:

ხუთი სახის დადებით შეფასებას:

     ა)  (A) ფრიადი – 91-100 ქულა;

ბ) (B) ძალიან კარგი – 81-90 ქულა;

გ) (C) კარგი – 71-80 ქულა;

დ) (D) დამაკმაყოფილებელი – 61-70 ქულა;

ე) (E) საკმარისი – 51-60 ქულა.

ორი სახის უარყოფით შეფასებას:

ა) (FX) ვერ ჩააბარა – 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;

ბ) (F) ჩაიჭრა – 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას სასწავლო კურსი/საგანი ახლიდან აქვს შესასწავლი.

შუალედური და დასკვნითი შეფასებებისათვის განსაზღვრულია მინიმალური გამსვლელი ქულა. დასკვნითი შეფასების მინიმალური გამსვლელი ქულა არ უნდა აღემატებოდეს დასკვნით შეფასების 60%-ს. შუალედური და დასკვნითი ქულების გადანაწილება, მინიმალური კომპეტენციის დონე და შეფასების კრიტერიუმები აღწერილია შესაბამის სილაბუსებში.

კრედიტის მინიჭება შესაძლებელია:

ა) შუალედური და დაკვნითი შეფასებებისათვის მინიმალური კომპეტენციის დონის მიღწევა;

ბ) საბოლოო შეფასების მაქსიმალური 100 ქულიდან მინიმუმ 51 ქულის მოგროვების შემთხვევაში.

სტუდენტს დამატებით გამოცდაზე გასვლის უფლებას იღებს თუკი საბოლოო ქულა მიიღო 40-დან 50-მდე, ანუ მიიღო 51 ქულა, მაგრამ ვერ დაძლია დასკვნითი შეფასებისათვის განსაზღვრული მინიმალური კომპეტენციის დონე.

შუალედური და დასკვნითი შეფასებების კომპონენტების ფორმატი და შეფასების კრიტერიუმები განისაზღვრება თითოეული სასწავლო კურსის/კვლევითი კომპონენტის/პრაქტიკის სილაბუსის მიხედვით, მათი სპეციფიკის გათვალისწინებით და ზემოთ მოყვანილი კრიტერიუმების დაცვით.

შეფასების საშუალებები შემდეგია:

* ტესტი/ქვიზი/საკონტროლო წერა;
* საკლასო მუშაობა/კლასში აქტიურობა;
* საშინაო დავალება;
* დისკუსია;
* ზეპირი გამოკითხვა;
* წერითი გამოკითხა;
* ესე;
* სემინარი;
* პრეზენტაცია;
* ჯგუფური/ინდივიდუალური პროექტი;
* შუალედური და დასკვნითი გამოცდა.

შეფასების კომპონენტებს შორის, სასწავლო კურსის სპეციფიკიდან გამომდინარე, არის სისწორე, სიზუსტე, სისრულე, თეორიული დასაბუთების, პრაქტიკული მაგალითებისა და გამოყენებული ტერმინოლოგიის ადეკვატურობა, დისკუსიებში მონაწილეობის ხარისხი და არგუმენტების ლოგიკურობა.

**სწავლების ორგანიზების თავისებურებები:** პროგრამის დასასრულებლად სტუდენტმა უნდა აითვისოს 60 კრედიტი (ECTS): 12 სავალდებულო სასწავლო კურსი (თითოეულის მოცულობა 5 კრედიტი (ECTS)). სავალდებულო სასწავლო კომპონენტიდან პირველსა და მეორე სემესტრში სასკოლო პრაქტიკისათვის გამოყოფილია 5-5 კრედიტი - ჯამში 10 კრედიტი. სტუდენტი გაივლის პრაქტიკას ინგლისური ენის მიმართულებით. სავალდებულო სასწავლო კურსებიდან 2 ეთმობა ინგლისური ენის სწავლების მეთოდიკას. შესაბამისად, საგნის სწავლების სპეციფიკას ეთმობა 10 კრედიტი.

**სასწავლო გეგმა**

|  |  |  |  |  |  |  |
| --- | --- | --- | --- | --- | --- | --- |
| **#** | **სასწავლო კურსი / მოდული/ პრაქტიკა / კვლევითი კომპონენტი** | **სტატუსი** | **კრედიტების რაოდენობა** | **კრედიტების განაწილება სასწავლო****კურსებისა და სემესტრების მიხედვით** | **საათების განაწილება** | **საკონტაქტო საათების რაოდენობა კვირაში** |
| **I ს.წელი** |  | **საკონტაქტო** | **დამოუკიდებებლი მუშაობა** | **ჯამური საათები** |
| **I სემესტრი** | **II სემესტრი** | **ლექცია / კონსულტაცია** | **სემინარი / ჯგუფური მუშაობა/** **პრაქტიკული სამუშაო** | **შუალედური გამოცდ(ა/ები)** | **დასკვნითი გამოცდა** | **სულ საკონტაქტო** |
|  |
| **1** | სასწავლო პროცესის დაგეგმვა და შეფასება | სავალდებულო | **5** |  | 5 | 16 | 27 | 2 | 2 | 47 | 78 | 125 | 3 |
| **2** | სწავლების პრინციპები და მეთოდები | სავალდებულო | **5** | **5** |  | 27 | 16 | 2 | 2 | 47 | 78 | 125 | 3 |
| **3** | განათლების ფსიქოლოგიის შესავალი | სავალდებულო | **5** | **5** |  | 29 | 14 | 2 | 2 | 47 | 78 | 125 | 3 |
| **4** | პედპრაქტიკა I | სავალდებულო | **5** | **5** |  | 17 | 42 | - | - | 59 | 66 | 125 | 4 |
| **5** | პედპრაქტიკა II | სავალდებულო | **5** |  | 5 | 19 | 52 | - | - | 71 | 54 | 125 | 5 |
| **6** | განათლების ტექნოლოგიები და სასწავლო მასალების შემუშავება | სავალდებულო | **5** |  | 5 | 15 | 28 | 2 | 2 | 47 | 78 | 125 | 3 |
| **7** | გაკვეთილის ორგანიზება | სავალდებულო | **5** |  | 5 | 17 | 26 | 2 | 2 | 47 | 78 | 125 | 3 |
| **8** | ზოგადი დიდაქტიკა | სავალდებულო | **5** | **5** |  | 29 | 14 | 2 | 2 | 47 | 78 | 125 | 3 |
| **9** | ზოგადი განათლების სისტემის სამართლებრივი საფუძვლები, სტრუქტურადა სკოლის მენეჯმენტი | სავალდებულო | **5** |  | 5 | 29 | 14 | 2 | 2 | 47 | 78 | 125 | 3 |
| **10** | სპეციალური განათლება და ფსიქოლოგიური დახმარება სკოლაში | სავალდებულო | **5** | **5** |  | 27 | 16 | 2 | 2 | 47 | 78 | 125 | 3 |
| **კერძო დიდაქტიკა** | სავალდებულო | **10** |  |  |  |  |  |  |  |  |  |  |
| **11** | ინგლისური ენის სწავლების დიდაქტიკა I | სავალდებულო | **5** | **5** |  | 23 | 20 | 2 | 2 | 47 | 78 | 125 | 3 |
| **12** | ინგლისური ენის სწავლების დიდაქტიკა II | სავალდებულო | **5** |  | 5 | 15 | 28 | 2 | 2 | 47 | 78 | 125 | 3 |
| **სულ** |  | **60** | **30** | **30** | **263** | **293** | **20** | **20** | **600** | **900** | **1500** | **39** |

1. მოქმედ მასწავლებელს სასკოლო პრაქტიკა I და II შეუძლია გაიაროს საკუთარ სამუშაო ადგილზე. [↑](#footnote-ref-1)
2. მასწავლებლის განათლების საგანმანათლებლო პროგრამის დარგობრივი მახასიათებლების დამტკიცების შესახებ განათლების ხარისხის განვითარების ეროვნული ცენტრის დირექტორის ბრძანება #69, 11.02.2016 წ., მუხლი 4. [↑](#footnote-ref-2)
3. სწავლის შედეგები ეფუძნება პროგრამაში შემავალი სასწავლო კურსებით განსაზღვრულ სწავლის შედეგებს, რომლებიც შეესაბამება განათლების ხარისხის განვითარების ეროვნული ცენტრის დირექტორის 11.02. 2016 წლის #69 ბრძანებით დადგენილ მასწავლებლის განათლების საგანმანათლებლო პროგრამის დარგობრივ მახასიათებლებს. [↑](#footnote-ref-3)